b'\n_START_ARTICLE_\nRurouni Kenshin\n_START_SECTION_\nSandara\n_START_PARAGRAPH_\nK\xc5\xabrin\xc4\xaf sudaro 6 OVA epizodai, kuri\xc5\xb3 pirmuose keturiuose rodomas pagrindinio veik\xc4\x97jo Himuros Ken\xc5\xa1ino gyvenimas jaunyst\xc4\x97je kovojant prie\xc5\xa1 Tokugavos \xc5\xa1iog\xc5\xabnat\xc4\x85. Penktoji ir \xc5\xa1e\xc5\xa1toji OVA\xc2\xa0\xe2\x80\x93 kitokia serij\xc5\xb3 pabaigos versija, su kuria nesutinka pats k\xc5\xabr\xc4\x97jas Nobuhiro Vacuki. Serial\xc4\x85 sudaro 95 penkios serijos, kurios skirstomos \xc4\xaf 3 dalis: \xe2\x80\x9eKlajojantis samurajus\xe2\x80\x9c, \xe2\x80\x9eLegenda apie Kiot\xc4\x85\xe2\x80\x9c ir \xe2\x80\x9eMeid\xc5\xbeio eros pasakojimai\xe2\x80\x9c. Taip pat yra i\xc5\xa1leistas vienas filmas: \xe2\x80\x9eSamurajus X: giesm\xc4\x97 Meid\xc5\xbeio restauracijos patriotams\xe2\x80\x9c (Samurai X: Ishin shishi no requiem).\n_START_SECTION_\nPrie\xc5\xa1istor\xc4\x97\n_START_PARAGRAPH_\nPrie\xc5\xa1istor\xc4\x97je vaizduojamas ma\xc5\xbeas vaikas, kur\xc4\xaf nuo mirties i\xc5\xa1gelb\xc4\x97ja kovos men\xc5\xb3 \xc5\xbeinovas Hiko Seid\xc5\xbeiuro (Hiko Seijuro). Kiek pa\xc5\xabg\xc4\x97j\xc4\x99s vaikinas negali ignoruoti Kiote br\xc4\x99stan\xc4\x8di\xc5\xb3 revoliucijos nuotaik\xc5\xb3 ir palieka savo mokytoj\xc4\x85 kautis d\xc4\x97l \xe2\x80\x9egeresnio pasaulio\xe2\x80\x9c. Visose pirmose 4 OVA dalyse Himuros galvoje vyksta did\xc5\xbeiulis \xc5\xbeudiko ir tyro vaiko vidinis konfliktas. Gal\xc5\xb3 gale, po jo mylimosios Tomoe mirties (Ken\xc5\xa1inas pats j\xc4\x85 nety\xc4\x8dia nu\xc5\xbeud\xc4\x97) jis prisiekia sau po revoliucijos daugiau niekada nebe\xc5\xbeudyti.\n_START_SECTION_\nTV serialas\n_START_PARAGRAPH_\nSerijos prasideda 11-taisiais Meid\xc5\xbei eros metais (1878\xc2\xa0m.). Serijose Ken\xc5\xa1inas susipa\xc5\xbe\xc4\xafsta su Kamiya Kaoru, Sagara Sanosuke, Myojin Yahiko, Takani Megumi ir kitais.\n_START_SECTION_\nPoistor\xc4\x97\n_START_PARAGRAPH_\nJi vaizduojama 5 ir 6 OVA. 5-ojoje susirgusi Kaoru Jahikui pasakoja apie jos ir Ken\xc5\xa1ino praeit\xc4\xaf. 6-ojoje vaizduojami paskutiniai Ken\xc5\xa1ino gyvenimo epizodai ir jo mirtis.\n_START_SECTION_\nVeik\xc4\x97j\xc5\xb3 autenti\xc5\xa1kumas\n_START_PARAGRAPH_\nDauguma \xe2\x80\x9eRurouni Kenshin\xe2\x80\x9c heroj\xc5\xb3 turi savo prototipus. Ken\xc5\xa1in\xc2\xa0\xe2\x80\x93 Gensai Kavakami, Sanosuk\xc4\x97\xc2\xa0\xe2\x80\x93 Harada Sanosuk\xc4\x97, Had\xc5\xbeim\xc4\x97 Saito paliktas bene autenti\xc5\xa1kiausias. Atitinka tiek jo vardas ir pavard\xc4\x97, tiek ir slapyvardis (Fud\xc5\xbeita Goro), kai dirbo policijai. Tiesa ir tai, kad jis dirbo \xc5\xa0insengumi grupuot\xc4\x97je ir buvo 3-io b\xc5\xabrio kapitonas. \xc4\xaedomu tai, kad Sanosakio prototipas taip pat buvo \xc5\xa0insengumi kapitonas.\n_START_SECTION_\nKitose medijose\n_START_PARAGRAPH_\n2011\xc2\xa0m. bir\xc5\xbeelio 28 d. buvo prane\xc5\xa1ta apie \xe2\x80\x9eRurouni Kenshin\xe2\x80\x9c adaptacij\xc4\x85 vaidybini\xc5\xb3 film\xc5\xb3 formoje. K\xc5\xabrim\xc4\x85 prodiusavo \xe2\x80\x9eWarner Bros.\xe2\x80\x9c, filmai pastatyti kino studijoje \xe2\x80\x9eStudio Swan\xe2\x80\x9c, juos re\xc5\xbeisavo Keishi \xc5\x8ctomo. Pirmasis filmas \xe2\x80\x9eRurouni Kenshin\xe2\x80\x9c (liet. Klajoklis Ken\xc5\xa1inas) Japonijoje pasirod\xc4\x97 2012\xc2\xa0m. rugpj\xc5\xab\xc4\x8dio 25 d. Kiti du jo t\xc4\x99siniai \xe2\x80\x9eDidydis Kioto gaisras\xe2\x80\x9c ((\xe3\x82\x8b\xe3\x82\x8d\xe3\x81\x86\xe3\x81\xab\xe5\x89\xa3\xe5\xbf\x83 \xe4\xba\xac\xe9\x83\xbd\xe5\xa4\xa7\xe7\x81\xab\xe7\xb7\xa8 Kyoto Taika-hen) ir \xe2\x80\x9eLegendos pabaiga\xe2\x80\x9c (\xe3\x82\x8b\xe3\x82\x8d\xe3\x81\x86\xe3\x81\xab\xe5\x89\xa3\xe5\xbf\x83 \xe4\xbc\x9d\xe8\xaa\xac\xe3\x81\xae\xe6\x9c\x80\xe6\x9c\x9f\xe7\xb7\xa8 Densetsu no Saigo-hen), atpasakojantys mangos Kioto sag\xc4\x85, i\xc5\xa1leisti 2014\xc2\xa0m.'